היה וחשקה נפשכם להיכנס למועדון של קצינים בכירים ברבע האחרון של המאה התשע עשרה, הייתם בוודאי נתקלים, בין כורסאות הקטיפה לאח המבוערת, גם בכתבי עת דחוסים על טקטיקה ואסטרטגיה, פרי עטם של מיטב הגנרלים והמומחים בתקופה. מי היה מאמין, שאותו קאדר מקצועני ובטוח בעצמו נכשל בחיזוי האסון של מלחמת העולם הראשונה, ואף השלה עצמו שתסתיים בהכרעה מהירה ונוחה? למעשה, דווקא היה מי שחזה, וכולם לעגו לו. איוון בלוך, בנקאי פולני ממוצא יהודי, ניבא באופן מחריד את מלחמת החפירות של 1914 על כל זוועותיה והשלכותיה ההרסניות.
בספרו של למרק "במערב אין כל חדש", החייל הצעיר פול מסתכל אל הדור הקודם ששלח אותו להילחם, ומבין שהתעלה עליו בהבנתו וכבר אין לו על מי להישען. התהליך האינטלקטואלי אותו עובר גיבור הספר הינו נפוץ ונפיץ ביותר ועל כן נשאף להבין מה טיבו ומהן השלכותיו: אבדון או קדמה.
חלק ראשון בסדרת כתבות הסוקרת את המלחמה הגדולה.